สวัสดีค่ะ พอดีเพิ่งเคยมีอะไรกับแฟนครั้งแรก หลังจากมีอะไรกัน รู้สึกแสบและคันบริเวณช่องคลอดมากเลยค่ะ เวลาปวดปัสสวะก็รู้สึกเจ็บด้วย ตกขาวมีกลิ่นหน่อยๆแต่ไม่มี มีสีเหลืองอ่อนๆ และพอใช้ผ้าเปียกเช็ดก็จะมีก้อนขาวๆเล็กติดมาด้วยค่ะ ไม่ทราบว่าควรรักษายังไงดีคะ แต่ตอนนี้ซื้อยามาทา และกินยาแก้คันที่ร้านขายยามากินแล้วอ่ะคะ
สวัสดีค่ะ อาการแสบและคันในช่องคลอด เจ็บเวลาปัสสาวะ มีตกขาวมีกลิ่น ดังกล่าว น่าจะเกิดจากมีการติดเชื้อในช่องคลอด โดยอาจเกิดได้จาก1. การติดเชื้อแบคทีเรียในช่องคลอด ตกขาวจะมีปริมาณที่มากขึ้น มักมีสีเหลือง หรือขาวขุ่น มีกลิ่นเหม็นเหมือนคาวปลา แต่มักไม่ทำให้คันหรือแสบช่องคลอด และไม่ทำให้มีอาการปัสสาวะผิดปกติ2.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอด รวมถึงอวัยวะเพศด้านนอกด้วย แต่ตกขาวมักไม่มีกลิ่น และไม่ได้ทำให้มีอาการของปัสสาวะที่ปิดปกติ3. การติดเชื้อปรสิต ตกขาวมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมาก4. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียว มีอาการเจ็บและคันช่องคลอดได้ และยังทำให้มีอาการเจ็บแสบขณะปัสสาวะ และเจ็บช่องคลอดขณะมีเพศสัมพันธ์ได้5. ติดเชื้อไวรัสโรคเริมนอกจากจะมีตกขาวที่มากขึ้นแล้ว จะมีตุ่มแดงหรือแผลที่อวัยวะเพศร่วมด้วยเนื่องจากเกิดได้จากหลายสาเหตุ และอาจเกิดการติดเชื้อมากกว่า 1 อย่างก็ได้ แนะนำว่าควรไปพบสูติ-นรีแพทย์ เพื่อทำการตรวจหาสาเหตุ และรับยาที่ถูกต้องตรงกับเชื้อค่ะ